
	Text predložený Komisiou
	Pozmeňujúci návrh

	
	PRÍLOHA

	
	VYKONÁVACIE OPATRENIA

	
	1.	Podpora Únie prispieva k dosiahnutiu cieľa stanoveného v článku 3 ods. 1 písm. a) tým, že sa zameriava na tieto vykonávacie opatrenia: 

	
	a)	zintenzívnenie odbornej prípravy, cvičení a vzájomného učenia, špecializovaných výmenných programov a výmeny najlepších postupov v rámci príslušných orgánov členských štátov a medzi nimi, a to aj na miestnej úrovni, a tiež s tretími krajinami a inými príslušnými aktérmi;

	
	b)	využívanie synergií združovaním zdrojov a poznatkov a výmenou najlepších postupov medzi členskými štátmi a inými príslušnými aktérmi vrátane občianskej spoločnosti napríklad vytvorením spoločných centier excelentnosti, vypracovaním spoločných posúdení rizika alebo zriadením spoločných stredísk operačnej podpory pre spoločne vykonávané operácie;

	
	[bookmark: _Hlk229499808](c)	nadobudnutie príslušného vybavenia a zriadenie alebo modernizácia špecializovaných školiacich zariadení a inej dôležitej bezpečnostnej infraštruktúry s cieľom zvýšiť pripravenosť, odolnosť, informovanosť verejnosti a primeranú reakciu, pokiaľ ide o bezpečnostné hrozby.

	
	2.	Podpora Únie prispieva k dosiahnutiu cieľa stanoveného v článku 3 ods. 1 písm. b) tým, že sa zameriava na tieto vykonávacie opatrenia:

	
	(a)	ochrana kritických subjektov pred incidentmi súvisiacimi s bezpečnosťou odhaľovaním, posudzovaním a odstraňovaním zraniteľných miest;

	
	(b)	nadobudnutie príslušného vybavenia a zriadenie alebo modernizácia špecializovaných školiacich zariadení a inej nevyhnutnej bezpečnostnej infraštruktúry s cieľom zvýšiť pripravenosť, odolnosť a primeranú reakciu, pokiaľ ide o bezpečnostné hrozby;

	
	(c)	vytvorenie, prispôsobenie a udržiavanie bezpečnostných informačných systémov EÚ a decentralizovaných informačných systémov vrátane zabezpečenia ich interoperability, ak je to dôležité pre reakciu na krízy a kritické komunikačné systémy; 

	
	(d)	podpora vývoja, testovania, zavádzania a údržby interoperabilných bezpečných komunikačných systémov a mechanizmov krízovej koordinácie medzi príslušnými orgánmi v rámci členských štátov a medzi nimi vrátane systémov zabezpečujúcich kontinuitu operácií počas incidentov súvisiacich s bezpečnosťou a kríz veľkého rozsahu;

	
	e)	posilnenie pripravenosti, plánovania odolnosti a kapacít príslušných orgánov a kritických subjektov v oblasti koordinovanej reakcie na krízu prostredníctvom posudzovania rizík, plánovania pre prípad nepredvídaných udalostí, cvičení založených na scenároch a vypracovania spoločných operačných protokolov.

	
	3.	Podpora Únie prispieva k dosiahnutiu špecifického cieľa stanoveného v článku 3 ods. 1 písm. c) tým, že sa zameriava na tieto vykonávacie opatrenia:

	
	a)	zaistenie jednotného uplatňovania acquis Únie v oblasti bezpečnosti podporou výmeny príslušných informácií napríklad prostredníctvom prümského rámca, PNR EÚ a SIS II, a to aj implementáciou odporúčaní vyplývajúcich z mechanizmov kontroly kvality a hodnotiacich mechanizmov, ako sú schengenský hodnotiaci a monitorovací mechanizmus alebo iné mechanizmy kontroly kvality a hodnotiace mechanizmy;

	
	(b)	vytvorenie, prispôsobenie a udržiavanie bezpečnostných informačných systémov EÚ a decentralizovaných informačných systémov vrátane zabezpečenia ich interoperability a vývoj vhodných nástrojov na riešenie zistených nedostatkov;

	
	(c)	posilnenie aktívneho využívania bezpečnostných informačných systémov EÚ a decentralizovaných informačných systémov a zabezpečenie, aby týmto systémom boli poskytované údaje vysokej kvality; 

	
	(d)	podpora príslušných vnútroštátnych opatrení vrátane prepojenia bezpečnostných vnútroštátnych databáz a pripojenia týchto databáz k databázam Únie, ak sa tak stanovuje v príslušných právnych základoch a je to relevantné pre implementáciu cieľov stanovených v článku 3 ods. 1;

	
	(e)	zlepšenie koordinácie a posilnenie spolupráce príslušných orgánov v rámci členských štátov a medzi nimi, ako aj s inými príslušnými aktérmi, napríklad využitím sietí špecializovaných vnútroštátnych útvarov, únijných sietí a štruktúr spolupráce či centier Únie; 

	
	(f)	zlepšenie medziagentúrnej spolupráce na úrovni Únie medzi členskými štátmi a príslušnými orgánmi, úradmi a agentúrami Únie, ako aj spolupráce na vnútroštátnej úrovni medzi príslušnými orgánmi.

	
	4.	Podpora Únie prispieva k dosiahnutiu špecifického cieľa stanoveného v článku 3 ods. 1 písm. d) tým, že sa zameriava na tieto vykonávacie opatrenia: 

	
	a)	zvýšenie počtu operácií presadzovania práva s účasťou dvoch alebo viacerých členských štátov, vo vhodných prípadoch aj operácií s účasťou iných príslušných aktérov, najmä uľahčením a zlepšením využívania spoločných vyšetrovacích tímov, spoločných hliadok, cezhraničného prenasledovania, skrytého sledovania a iných mechanizmov operačnej spolupráce v kontexte cyklu politík EÚ, a to s osobitným dôrazom na cezhraničné operácie;

	
	b)	zlepšenie koordinácie a posilnenie spolupráce príslušných orgánov v rámci členských štátov a medzi nimi, ako aj s inými príslušnými aktérmi, napríklad využitím sietí špecializovaných vnútroštátnych útvarov, únijných sietí a štruktúr spolupráce či centier Únie;

	
	c)	zlepšenie medziagentúrnej spolupráce na úrovni Únie medzi členskými štátmi navzájom a medzi členskými štátmi a príslušnými orgánmi, úradmi a agentúrami Únie, ako aj spolupráce na vnútroštátnej úrovni medzi príslušnými orgánmi v každom členskom štáte.

	
	d)	využívanie synergií združovaním zdrojov a poznatkov a výmenou najlepších postupov medzi členskými štátmi a inými príslušnými aktérmi vrátane občianskej spoločnosti napríklad vytvorením spoločných centier excelentnosti, vypracovaním spoločných posúdení rizika alebo zriadením spoločných stredísk operačnej podpory pre spoločne vykonávané operácie;

	
	5.	Podpora Únie prispieva k dosiahnutiu špecifického cieľa stanoveného v článku 3 ods. 1 písm. e) tým, že sa zameriava na tieto vykonávacie opatrenia:

	
	(a)	podpora a rozvoj opatrení, záruk, mechanizmov a najlepších postupov na účely včasnej identifikácie, ochrany a podpory svedkov, oznamovateľov a obetí závažnej a organizovanej trestnej činnosti a nadväzovanie partnerstiev medzi orgánmi verejnej moci a ostatnými príslušnými subjektmi zameraných na tento účel;

	
	b)	podpora vytvárania, dostupnosti a posilňovania špecializovaných podporných služieb pre obete závažnej a organizovanej trestnej činnosti vrátane psychologickej, právnej a sociálnej pomoci a zabezpečenie prístupu k službám zohľadňujúcim traumu, a to aj pre zraniteľné osoby a deti;

	
	(c)	podpora činností zameraných na zvyšovanie informovanosti, odbornú prípravu a budovanie kapacít pre príslušné orgány a príslušné organizácie v oblasti práv obetí, prístupov zameraných na obete a prevencie sekundárnej viktimizácii.


Or. <Original>{EN}en</Original>
<TitreJust>Odôvodnenie</TitreJust>
Členské štáty budú mať prospech z vytvorenia tejto prílohy I, ktorá im bude slúžiť ako usmernenie pre vypracovanie plánov národného a regionálneho partnerstva a financovanie týchto plánov v rámci VFR. Tým sa zabezpečí, aby Únia využívala svoje finančné prostriedky na opatrenia, ktoré sú najviac potrebné na riešenie súčasných hrozieb pre vnútornú bezpečnosť Únie a na posilnenie cezhraničnej spolupráce. </Amend>

